ວຽກງານການທ່ອງທ່ຽວ
ພັທ ນົງສະຫວັນ ວັນທານຸວົງ ຮອງຫົວໜ້າກົມ ຕຳຫຼວດທ່ອງທ່ຽວກົມໃຫຍ່ສັນຕິບານກະຊວງ ປກສ ໄດ້ໃຫ້ຮູ້ວ່າ: ເພື່ອເຮັດໃຫ້ການປະຕິບັດ ວຽກງານວິຊາສະເພາະຂອງກົມຕຳຫຼວດທ່ອງທ່ຽວ ກໍ່ຄືວຽກງານທ່ອງທ່ຽວໃນ ສປປ ລາວ ໃຫ້ມີຄຸນນະພາບສູງຂຶ້ນ, ຄະນະພັກຄະນະຊີ້ນຳ ກົມຕຳຫຼວດທ່ອງທ່ຽວໄດ້ເອົາໃຈໃຫ້ສຶກສາອົບ ຮົມການເມືອງແນວຄິດທາງດ້ານພາສາຕ່າງ ປະເທດໃຫ້ພະນັກງານນັກຮົບຢ່າງເປັນປົກກະຕິ ພ້ອມນີ້ ໄດ້ສຸມໃສ່ຊີ້ນຳ-ນຳພາ ພະນັກງານ-ນັກຮົບ ປະຕິບັດວຽກງານວິຊາສະເພາະຢ່າງໃກ້ຊິດ ເປັນຕົ້ນແມ່ນໄດ້ລົງຕິດຕາມກວດກາບັນດາທຸລະກິດທ່ອງທ່ຽວເຊັ່ນ: ໂຮງແຮມ ເຮືອນພັກ ຮ້ານອາຫານ ແລະສະຖານທີ່ແຫຼ່ງທ່ອງທ່ຽວຕ່າງໆ ໃຫ້ມີຄວາມເປັນລະບຽບຮຽບຮ້ອຍ ມີຄວາມສວຍງາມ ແລະ ຖືກຕ້ອງຕາມລະບຽບກົດໝາຍ. ໄດ້ຈັດຕັ້ງກຳລັງລົງປະສານສົມທົບກັບພາກສ່ວນທີ່ກ່ຽວຂ້ອງ, ປະຈຳການປ້ອງກັນເວນຍາມຕາມສະຖານທີ່ແຫຼ່ງທ່ອງທ່ຽວຕ່າງໆ ເພື່ອອຳນວຍຄວາມສະດວກໃຫ້ນັກທ່ອງທ່ຽວພາຍໃນ ແລະ ຕ່າງປະເທດໃຫ້ມີຄວາມປອດໄພ.